#ซื้อต่อเนื่อง นับเป็นความพยายามของบริษัท ไทยเบฟเวอเรจ จำกัด (มหาชน) ยักษ์เครื่องดื่มจากไทยในการประมูลชนะ “ไซ่ง่อนเบียร์ แอลกอฮอล์ เบฟเวอเรจ คอร์ป” หรือ ซาเบคโค (Saigon Beer Alcohol Beverage Corp : Sabeco) บริษัทเครื่องดื่มแอลกอฮอล์ที่เป็นของรัฐวิสาหกิจของรัฐบาลเวียดนาม ด้วยการทุ่มเม็ดเงิน 4.84 พันล้านดอลลาร์ หรือกว่า 1.52 แสนล้านบาท เข้าช้อนซื้อหุ้น 54% ในบริษัทดังกล่าว การเข้าซื้อกิจการดังกล่าว ดำเนินการผ่านบริษัทในเครือของไทยเบฟที่ชื่อ “เวียดนาม เบฟเวอเรจ โคลิมิตเต็ด” (Vietnam Beverage Co Ltd) ซึ่งจัดเป็น “บริษัทสัญชาติเวียดนาม” และไม่ได้เผชิญการแข่งขันมากนัก มีเพียงนักลงทุนที่ไม่เปิดเผยชื่อของเวียดนามอีกรายเท่านั้น เนื่องจากข้อจำกัดการอนุญาตให้ “ต่างชาติถือหุ้นสูงสุดได้ 49%” บริษัทเบียร์รายใหญ่ของโลกจึงไม่เข้าร่วมประมูล เพราะในบริษัทซาเบคโคยังมีต่างชาติถือหุ้นอยู่แล้ว 10% รวมถึงไฮเนเก้น 5%